АҞӘА, лаҵарамза 31 – Sputnik, Бадраҟ Аҩӡба. Амшын Еиқәа иаԥну адыгцәа-ашаԥсугцәа рмилаҭтә ансамбль "Шапсугиа" аконцерт мҩаԥысит Аҟәа, Владислав Арӡынба ихьӡ зху Ахьӡ-аԥша амузеи аҟны аҩаша, лаҵарамза 30 рзы.
"Ашаԥсыӷцәеи аԥсуааи еишьцәоуп. Убри азоуп ҳара иахьа ара ҳзыҟоу. Ҳажәларқәа рыбжьара акультуратә еимадарақәа еиҳа-еиҳа ишыӷәӷәахо агәра згоит", — иҳәеит ансамбль асахьаркыратә напхгаҩы Руслан Хеишхо.
Ансамбль алахәылацәа ахәаԥшцәа рҿаԥхьа инарыгӡеит адыга кәашарақәеи Кавказ жәлар рыкәашарақәеи. Иара убасгьы аконцерт иалахәын жәлар ринструменталтә ансамбль "Насыԥ".
Аконцерт ахәаԥшыҩцәа номер-цыԥхьаӡа напеинҟьарыла иаԥылон. Аконцерт иара убасгьы иалахәын гагра ақалақь ахәыҷтәы хареографиатә ансамбль "Афырҭын".
"Иахьа ҳара ҳзы иныҳәоуп. Ҳхәыҷқәа сценак аҟны еицықәгылоуп", — иҳәеит ансамбль "Афырҭын" анапхгаҩы Лев Қьецба.
Аԥсны Ахада иабжьгаҩ Владимир Занҭариа иазгәеиҭеит иибаз агәахәара ду шинаҭаз.
- Амшын Еиқәа иаԥну адыгцәа-ашаԥсыӷцәа рмилаҭтә ансамбль "Шапсугиа" аконцерт© Sputnik / Томас Тхайцук
- Амшын Еиқәа иаԥну адыгцәа-ашаԥсыӷцәа рмилаҭтә ансамбль "Шапсугиа" аконцерт© Sputnik / Томас Тхайцук
- Амшын Еиқәа иаԥну адыгцәа-ашаԥсыӷцәа рмилаҭтә ансамбль "Шапсугиа" аконцерт© Sputnik / Томас Тхайцук
- Амшын Еиқәа иаԥну адыгцәа-ашаԥсыӷцәа рмилаҭтә ансамбль "Шапсугиа" аконцерт© Sputnik / Томас Тхайцук
- Амшын Еиқәа иаԥну адыгцәа-ашаԥсыӷцәа рмилаҭтә ансамбль "Шапсугиа" аконцерт© Sputnik / Томас Тхайцук
Аконцерт ашьҭахь ахәаԥшыҩцәагьы ргәахәара рзыҵәахуамызт.
"Сара иазысыԥхьаӡоит ҳажәларқәа рыбжьара аиҩызара рӷәӷәалатәуп, асеиԥш иҟоу аконцертқәа лассы-лассы имҩаԥгалатәуп ҳәа", — иҳәеит ахәаԥшҩы Алхас Қаԥшь.
Ахәаԥшыҩцәа акраамҭа напенҟьарыла азал ҭдырҭәаауан.